
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 531 

29 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της ΕΣ/5287/8.3.95 συστατικής πράξης 
της Δημοτικής Επιχείρησης Επαγγελματικής Κα¬ 


τάρτισης Δ. Σερρών. 1 

Τροποποίηση της ΕΣ/9206/4.5.1993 συστατικής πρά¬ 
ξης της Δημοτικής Επιχείρησης Πολιτιστικής και 

Κοινωνικής Ανάπτυξης Δ. Σερρών. 2 

Καθιέρωση υπερωριακής απασχόλησης των υπαλλή¬ 
λων της Ν.Α. Βοιωτίας κατά το Α' εξάμηνο 2004.... 3 


Ο προληπτικός έλεγχος της συγκέντρωσης επιχειρή¬ 
σεων, που επιτελείται με την απόκτηση από την 
εταιρεία 3ΝΙΑ 8ρΑ της επιχειρηματικής δραστη¬ 
ριότητας του τομέα καρδιακών βαλβίδων του Ομί¬ 
λου ΟθπΙθΓρυΙεθ και γνωστοποιήθηκε σύμφωνα με 
το άρθρο 4β του Ν. 703/77, όπως ισχύει. 4 


ΑΠΟΦΑΣΕΙ Σ 

Αριθ. 1498 (1) 

Τροποποίηση της ΕΣ/5287/8.3.95 συστατικής πράξης της 
Δημοτικής Επιχείρησης Επαγγελματικής Κατάρτισης 
Δ. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Τις διατάξειςτου άρθρου 11 παρ. 23 Ν. 2503/97. 

3. Την 5631/26.7.2000 (ΦΕΚ1339/Β/2000) απόφασή μας 
Ορισμός Εισηγητών και μεταβίβαση εξουσίας -υπογρα¬ 
φής «Με εντολή Γενικού Γραμματέα». 

4. Την ΕΣ/5287/8.3.1995 (ΦΕΚ231/τ. Β723.3.1995) από¬ 
φαση Νομάρχη Σερρών με την οποία συστήθηκε στο Δή¬ 
μο Σερρών του Ν. Σερρών Δημοτική Επιχείρηση με την 
επωνυμία «Δημοτική Επιχείρηση Επαγγελματικής Κατάρ¬ 
τισης» όπως τροποποιήθηκε μεταγενέστερα με την αριθ. 
2391 +2388/17.3.1999 απόφαση του Γενικού Γ ραμματέα 
Περιφέρειας Κεντρικής Μακεδονίας. 


5. Την 1127/2003 απόφαση του Δ.Σ. Σερρών, περίτρο- 
ποποιήσεως της συστατικής πράξης της ανωτέρω επιχεί¬ 
ρησης. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου, αποφασίζουμε: 

Α. Τροποποιούμε ως προς την παρ. 6 την ΕΣ/5287/ 
8.3.1995 απόφαση του Νομάρχη Σερρών ως εξής: 

6. Ο Δήμος Σερρών, διαθέτει στην επιχείρηση ως αρχι¬ 
κό κεφάλαιο το ποσό των 58.694,06 ευρώ. 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου. 

Κατά τα λοιπά ισχύει η ΕΣ/5287/8.3.1995 απόφαση του 
Νομάρχη Σερρών όπως τροποποιήθηκε μεταγενέστερα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σέρρες, 27 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γεν. Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 1500 (2) 

Τροποποίηση της ΕΣ/9206/4.5.1993 συστατικής πράξης 
της Δημοτικής Επιχείρησης Πολιτιστικής και Κοινωνι¬ 
κής Ανάπτυξης Δ. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Τις διατάξειςτου άρθρου 11 παρ. 23 Ν. 2503/97. 

3. Την5631/26.7.2000 (ΦΕΚ 1339/Β/2000) απόφασή μας 
Ορισμός Εισηγητών και μεταβίβαση εξουσίας υπογρα¬ 
φής «Με εντολή Γ ενικού Γ ραμματέα». 

4. Την ΕΣ/9206/4.5.1993 (ΦΕΚ354/τ. Β'/17.5.1993) από¬ 
φαση Νομάρχη Σερρών με την οποία συστήθηκε στο Δή¬ 
μο Σερρών του Ν. Σερρών Δημοτική Επιχείρηση με την 
επωνυμία «Δημοτική Επιχείρηση Πολιτιστικής και Κοινω¬ 
νικής Ανάπτυξης» όπως τροποποιήθηκε μεταγενέστερα 
με τις αριθ. 8815/25.5.1998 (ΦΕΚ 567/τ. Β'/5.6.1998) και 
2949 + 2948 + 2943/1.4.1999 (ΦΕΚ 405/ 19.4.1999/τ. 
Β'/2000) όμοιες. 

5. Την 1125/2003 απόφαση του Δ. Σ. Σερρών, περίτρο- 
ποποιήσεως της συστατικής πράξης της ανωτέρω επιχεί¬ 
ρησης. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου, αποφασίζουμε: 

Α. Τροποποιούμε ως προς την παρ. 6 την ΕΣ/9206/ 
4.5.1993 απόφαση του Νομάρχη Σερρών ως εξής: 

6. Ο Δήμος Σερρών, διαθέτει στην επιχείρηση ως αρχι¬ 
κό κεφάλαιο το ποσό των 880.410,86 ευρώ. 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου. 

Κατά τα λοιπά ισχύει η ΕΣ/9206/4.5.1993 απόφαση του 
Νομάρχη Σερρών όπως τροποποιήθηκε μεταγενέστερα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 27 Φεβρουάριου 2004 

Με εντολή Γενικού Γραμματέα Περιφέρειας 
Ο Γεν. Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 876 (3) 

Καθιέρωση υπερωριακής απασχόλησης των υπαλλήλων 
της Ν. Α. Βοιωτίας κατά το Α' εξάμηνο 2004. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του Π.Δ. 30/95 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του Ν. 3205/2003 «Μι- 

σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α.και άλλες συναφείς διατά¬ 

ξεις». 

3. Το 2/72757/022/31.12.2003 έγγραφο του Υπ. Οικονο¬ 
μικών (Γ.Λ.Κ.) «Παροχή οδηγιών για την εφαρμογή των 
διατάξεων του Ν. 3205/2003». 

4. Την οικ. 2/7093/0022/5.2.2004 (ΦΕΚ 215 τ. Β') «Επέ¬ 
κταση των διατάξεων του Ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται στο 
Δημόσιο, Ν.Π.Δ.Δ. και Ο.Τ.Α.». 

5. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών ... και άλλες διατά¬ 
ξεις». 

6. Τις διατάξεις του άρθρου 25 του Ν. 2738/99 «Συλλο¬ 
γικές διαπραγματεύσεις στη δημόσια διοίκηση μονιμο¬ 
ποιήσεις ...και άλλες διατάξεις. 

7. Τα 2022941/2297/0022/7.4.98 και 2/8803/0022/8.2.99 
έγγραφα του Υπ. Οικονομικών (Γ.Λ.Κ.). 

8. Την 2/37190/0026/21.7.2001 απόφαση του Υπ. Οικο¬ 

νομικών (ΦΕΚ 915 Β' 17.7.2001) «Καθορισμός δικαιολο- 
γητικών πληρωμής αποζημίωσης για υπερωριακή.». 

9. Τις ανάγκες των υπηρεσιών της Ν. Α. Βοιωτίας που 
πρέπει να αντιμετωπιστούν με την καθιέρωση υπερωρια- 
κής εργασίας κατάτο χρονικό διάστημα από 1.1.2004 έως 
30.6.2004. 

10. Το γεγονός ότι η προκαλούμενη δαπάνη θα καλυ¬ 
φθεί από τις πιστώσεις που είναι εγγεγραμμένες του Π/Υ 
οικ. Έτους 2004 της Ν. Α. Βοιωτίας του Φ.072 ΚΑΕ 0511, 
αποφασίζουμε: 

Εγκρίνουμε την με αμοιβή καθιέρωση υπερωριακής 
απασχόλησης εργάσιμων ημερών των υπαλλήλων της 


Ν.Α. Βοιωτίας για την αντιμετώπιση εποχικών εκτάκτων ή 
επειγουσών υπηρεσιακών αναγκών κατά το χρονικό διά¬ 
στημα από 1.1.2004 έως 30.6.2004 για την κάλυψη των 
αυξημένων υπηρεσιακών αναγκών των υπηρεσιών της 
Ν.Α Βοιωτίας ως ακολούθως: 

Αριθμός υπηρετούντων υπαλλήλων 270. 

Προτεινόμενοι υπάλληλοι για υπερωριακή απασχόλη¬ 
ση 100. 

Πρόγραμμα απασχόλησης: Όλες τις εργάσιμες ημέρες 
της εβδομάδας κατά τις απογευματινές ώρες πέρα από 
τις ώρες της υποχρεωτικής απασχόλησης μέχρι την 20η 
ώρα μ. μ. για 5.000 ώρες αναλογικά. 

Δαπάνη 33.300 Ευρώ. 

Εγγ. Πίστωση 74.000 Ευρώ. 

Υπεύθυνος για την παρακολούθηση και τον έλεγχο της 
πραγματικής προσφοράς της προαναφερόμενης εργα¬ 
σίας ορίζονται ο Δ/ντής της Δ/νσης Διοίκησης. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 17 Φεβρουάριου 2004 

Ο Νομάρχης 
ΚΛΕΑΡΧΟΣ ΠΕΡΓΑΝΤΑΣ 

-Φ- 

ΑΠΟΦΑΣΗ 1 243/111/2003 (4) 

Ο προληπτικός έλεγχος της συγκέντρωσης επιχειρήσε¬ 
ων, που επιτελείται με την απόκτηση από την εταιρεία 
5ΝΙΑ 3ρΑ της επιχειρηματικής δραστηριότητας του 
τομέα καρδιακών βαλβίδων του Ομίλου ΟθηΙθίρυΙεθ 
και γνωστοποιήθηκε σύμφωνα με το άρθρο 4β του Ν. 
703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 
ΕμπορίουτουΥπουργείουΑνάπτυξηςτην 20η Ιουνίου 2003, 
ημέρα Παρασκευή και ώρα 10:30, με την εξής σύνθεση: 
Πρόεδρος: Δημήτριος Τζουγανάτος 
Μέλη: Ηλίας Βλάσσης, 

Νικόλαος Καραμητσάνης, κωλυομένου του τακτικού 
Θεόδωρου Δεληγιαννάκη 
Παναγιώτης Μαντζουράνης, 

Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου, 

Λεωνίδας Νικολούζος, 

Ιωάννης Κατσουλάκος, 

Χαρίσιος Ταγαράς και 
Νικόλαος Βέπας 

Γραμματέας: Αικατερίνη Τριβέλη, κωλυομένης της τα¬ 
κτικής κας Αλεξάνδρας Μαρίας Ταραμπίκου 
Θέμα της Συνεδρίασης ήταν ο προληπτικός έλεγχος 
της από 6.12.2002/23.12.2002 συγκέντρωσης επιχειρή¬ 
σεων που επιτελείται με την απόκτηση από την εταιρεία 
5ΝΙΑ 3ρΑ της επιχειρηματικής δραστηριότητας του το¬ 
μέα καρδιακών βαλβίδων του Ομίλου ΟθηΙσιρυΙεσ και 
γνωστοποιήθηκε σύμφωνα με το άρθρο 4β του Ν.703/77, 
όπως ισχύει. 

Στη συνεδρίαση παρέστη η εταιρεία 3ΝΙΑ 3ρΑ δια των 
πληρεξουσίων αυτής δικηγόρων Ελένης Παπακωνσταντί¬ 
νου και Γεώργιου Ρισβά. 

Στην αρχή της συνεδρίασης, το λόγο έλαβε η Γ ενική Ει- 

σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας επί της υποθέσεως και 
κατέληξε προτείνοντας: «α) Την μη απαγόρευση της από 
6.12.2002/23.12.2002 γνωστοποιηθείσας απόκτησης από 
την εταιρεία 5ΝΙΑ 3ρΑ αποκλειστικού ελέγχου επίτης επι¬ 
χειρηματικής δραστηριότητας του τομέα καρδιακών βαλ¬ 
βίδων του Ομίλου Εταιρειών ΟθηΙθΓρυΙεθ, που πραγματο¬ 
ποιείται με την από 26.11.2002 συμφωνηθείσα εξαγορά 
από την γνωστοποιούσα του συνόλου των μετοχών των 
εταιρειών δυΐζθΓ ΟθΓόοιτίθάίοε Ιηο., δυΐζθΓ ΜίΐΓοίΙονν 
Οοιρ., δυΙζΘΓθ3Γόίον35ουΐ3ΓθηιόΗ καιδυΙζθΓθ3Γάίον33- 
ουΐ3Γ Β.ν. που κατέχουν, άμεσα ή/και έμμεσα, οι εταιρείες 
ΟθηΙθΓρυΙεθ υδΑ ΗοΙάίηρ Οο και ΟθηίθΓρυΙεθ 1_1ά, δεδο¬ 
μένου ότι εκ της κρινόμενης συναλλαγής δεν θα υπάρξει 
μεταβολή των συνθηκών του ανταγωνισμού στις επιμέ- 
ρους σχετικές αγορές, β) Την επιβολή προστίμου ύψους 
35.000 Ευρώ στην υπόχρεα προς γνωστοποίηση εταιρεία 
3ΝΙΑ δρΑ για υπαίτια παράβαση του άρθρου 4ε παρ. 1 
του Ν. 703/77, όπως ισχύει, και πρόωρη πραγματοποίηση 
της ανωτέρω συγκέντρωσης». 

Στην συνέχεια, το λόγο έλαβαν οι ως άνω πληρεξούσιοι 
δικηγόροι της γνωστοποιούσας εταιρείας, οι οποίοι ανέ¬ 
πτυξαν τις απόψεις τους, ζήτησαν την έγκριση της συγκέ¬ 
ντρωσης και την αποδοχή της ρήτρας μη ανταγωνισμού, 
που προβλέπεται στην από 26.11.2002 Σύμβαση Πώλη¬ 
σης Μετοχών που υπεγράφη μεταξύ των μερών, για χρο¬ 
νική διάρκεια πέντε (5) ετών και όχι για τρία (3) έτη, που 
προτείνεται από τη Γραμματεία και δήλωσαν ότι η συγκέ¬ 
ντρωση δεν έχει πραγματοποιηθεί στην Ελλάδα και ως εκ 
τούτου δεν πρέπει να επιβληθεί πρόστιμο στην γνωστο¬ 
ποιούσα εταιρεία γιαπαράβαση του άρθρου4επαρ. 1 του 
Ν. 703/77, όπως ισχύει. 

Ο Πρόεδρος της Επιτροπής Ανταγωνισμού έδωσε προ¬ 
θεσμία έως την 27η Ιουνίου 2003 στην ενδιαφερόμενη 
εταιρεία για να προσκομίσει το υπόμνημά της. 

Η Επιτροπή Ανταγωνισμού συνήλθε σε Διάσκεψη την 
30η Ιουνίου 2003, ημέρα Παρασκευή και ώρα 9:00, στην 
ίδια ως άνω αίθουσα 611 του κτιρίου της Γενικής Γ ραμ¬ 
ματείας Εμπορίου του Υπουργείου Ανάπτυξης και αφού 
έλαβε υπόψη της τα στοιχεία του φακέλου, την Εισήγηση 
της Γ ραμματείας, τους ισχυρισμούς, τις απόψεις και τις 
εξηγήσεις της γνωστοποιούσας εταιρείας και την ενώ¬ 
πιον της διεξαχθείσας διαδικασία, 

ΣΚΕΦΘΗΚΕ ΩΣ ΕΞΗΣ 

I. Στις 23.12.2002 η εταιρεία 3ΝΙΑ δρΑ (εφεξής «3ΝΙΑ»), 
γνωστοποίησε στην Επιτροπή Ανταγωνισμού, σύμφωνα 
με το άρθρο 4β του Ν. 703/77, όπως ισχύει, την από μέ¬ 
ρους της απόκτηση αποκλειστικού ελέγχου επί της επι¬ 
χειρηματικής δραστηριότητας του τομέα καρδιακών βαλ¬ 
βίδων του Ομίλου Εταιρειών ΟθηΙθΓρυΙεθ (εφεξής «Τομέ¬ 
ας Βαλβίδων ΟθηίθΓρυΙεθ»). Της γνωστοποίησης 
προηγήθηκε μια πρώτη επιστολή στις 6.12.2002 με την 
οποία η 3ΝΙΑ δρΑ γνώρισε στην Επιτροπή Ανταγωνισμού 
την προαναφερθείσα εξαγορά και επιφυλασσόταν να 
προχωρήσει σε πλήρη γνωστοποίηση μετά την ολοκλή¬ 
ρωση της σχετικής έρευνάς της. 

Βάση για τη γνωστοποιηθείσα πράξη αποτελεί η από 
26.11.2002 Σύμβαση Πώλησης Μετοχών, η οποία υπο- 
γράφηκε μεταξύ αφενός της εδρεύουσας στην πολιτεία 
ϋθΐ3\Λ/3Γθ των ΗΠΑ, εταιρείας ΟθηΙθΓρυΙεθ Ψ3Α ΗοΙάίηρ 
Οο (εφεξής ΟθηΙθΓρυΙεθ ΗοΙάίη 9 ) και της Ελβετικής Οθπ- 
ΙθΓρυΙεβ Ι_1ά (εφεξής από κοινού με την ΟθηΙθΓρυΙεθ ΗοΙά- 


ίηρ και ως ΟθηΙθΓρυΙεθ) και αφετέρου της Ιταλικής εται¬ 
ρείας 3ΝΙΑ δρΑ και η οποία αφορά την απόκτηση από την 
τελευταία, όλων των μετοχών των εταιρειών: δυΐζθΓ Οθγ- 
όοπίθάίοε Ιηο., ΩθΙθννθΓθ, ΗΠΑ (εφεξής «ΟΜΙ»), δυΐζθΓ 
ΜίΐΓοίΙονν Οοτρ., Νονβ δοοίίβ (εφεξής «ΜΙΤ»), δυΐζθΓ Οβγ- 
άίοναεουΙθΓ ΟιπόΗ, Γερμανία (εφεξής «ΟΝ/ϋ») και δυΐζθΓ 
θ3Γάίον3εουΐ3Γ Β.ν., Ολλανδία (εφεξής «ΟνΝΕ») που κα¬ 
τέχουν, άμεσα ή/και έμμεσα, οι ΟθηΙθΓρυΙεθ ΗοΙάίηρ και 
ΟθηΙθΓρυΙεθ Ι_1ά και οι οποίες αποτελούν τον Τομέα Βαλ¬ 
βίδων ΟθηΙθΓρυΙεθ. 

II. 1. Η εταιρεία δΝΙΑδ.ρ.Α εδρεύει στο Μιλάνο, Ιταλίας, 
και ως Όμιλος δραστηριοποιείται παγκοσμίως κυρίως 
στους τομείς της ιατρικής τεχνολογίας, των χημικών και 
δευτερευόντως σε διάφορους άλλους, όπως ακίνητα και 
υφαντουργικές ίνες. Ο τομέας ιατρικής τεχνολογίας του 
Ομίλου περιλαμβάνει τις εξής δραστηριότητες: (α) καρ¬ 
διοχειρουργικής, με παραγωγικές εγκαταστάσεις σε Ιτα¬ 
λία, Γερμανία και Η.Π.Α, (β) συσκευών καρδιοαγγειακών 
εφαρμογών, με εργοστάσια στην Ιταλία, (γ) συσκευών 
καρδιακής ρύθμισης, με εργοστάσια στην Ιταλία και στην 
Γαλλία και (δ) προϊόντων ρινικής φροντίδας, τα οποία πα¬ 
ράγει στην Ιταλία. Συνολικά τομέας ιατρικής τεχνολογίας 
του Ομίλου το 2001 κάλυψε το 62,5% των συνολικών κα¬ 
θαρών εσόδων του. Αναφορικά με τα λοιπά προϊόντα του 
Ομίλου, ας σημειωθεί ότι ο τομέας των χημικών το 2001 
κάλυψε το 33,5% των συνολικών καθαρών εσόδων του. 

Ειδικότερα, η 3ΝΙΑ δραστηριοποιείται στον τομέα της 
καρδιακής ρύθμισης (οθΓάίθο είίπιυΐαΐίοη) μέσω της εται¬ 
ρείας δοΓίη Βίοπίθάιοθ ΟθΓάίο, ενώ τον Απρίλιο 2001 απέ¬ 
κτησε και τον αποκλειστικό έλεγχο της Γαλλικής ΑΙ_Α Μθά- 
Ϊ03Ι, η οποία, σε πανευρωπαϊκό επίπεδο, είναι η δεύτερη 
μεγαλύτερη κατασκευάστρια ρυθμιστών καρδιάς ενώ απο¬ 
τελεί μία από τις ελάχιστες παγκοσμίως εταιρείες που δια¬ 
θέτουν την υποδομή να αναπτύξουν και κατασκευάσουν 
εμφυτεύσιμους απινιδωτές (ίιτιρΙαηΐΒόΙθ άθίίόηΙΙθίοΓε). 
Στον Όμιλο 3Ν ΙΑ ανήκει και η εταιρεία ϋίάθοο, η οποία ηγεί¬ 
ται παγκοσμίως στην παραγωγή συστημάτων καρδιοχει¬ 
ρουργικής και διαχείρισης αίματος (03Γάί30 ευΓρθΓγ αηά 
όΐοοά ΓπθηαρθΓηθηΙ εγείθηιε) καθώς και η εταιρεία ΒθΙΙοο, 
που εξειδικεύεται στην παραγωγή συστημάτων και εξοπλι¬ 
σμού αιμοδιάλυσης (άθΓηοάίαΙγείε εγείθηιε αηά θηυίρ- 
ιτίθηΐ) και η οποία τον Απρίλιο 2002 εξαγόρασε την Γαλλική 
δοΙυάίΒ, που κατασκευάζει και διανέμει συστήματα αιμο- 
διάλυσης (εγείθίπε Ιογ άίαΙγείε εοΐυΐίοηε). 

Σύμφωνα με τα προσκομισθέντα στοιχεία ποσοστό 
57,2% του μετοχικού κεφαλαίου (μ.κ.) της 3ΝΙΑ κατέχει η 
Ιταλική εταιρεία συμμετοχών Βίοε δ.ρ.Α., ενώ μόνη άλλη 
εταιρεία, η οποία κατέχει άνω του 5% του μ.κ. της (και συ¬ 
γκεκριμένα 5,05%) είναιη Κθ3ρί(3ΐ Ρ3 γΙπθγ 3 Ι_1ο, με έδρα 
τη Βοστώνη, ΗΠΑ. 

Η 3ΝΙΑ δεν ελέγχει, άμεσα ή έμμεσα, εταιρεία που να 
δραστηριοποιείται άμεσα στην Ελληνική αγορά. Πέραν 
δε των προϊόντων του τομέα των καρδιακών βαλβίδων ο 
Όμιλός της εισάγει στην Ελλάδα και άλλα προϊόντα (όπως 
αναφέρεται αναλυτικά παρακάτω). Διαθέτει δε τα προϊό- 
ντατης στηνχώρα μέσω ανεξάρτητου αποκλειστικού δια¬ 
νομέα, της εταιρείας Ροουε ΜθάίοβΙ ΕΠΕ. 

Ο παγκόσμιος κύκλος εργασιών του Ομίλου 3ΝΙΑ το 
2001 ανήλθε σε 963.219.000 Ευρώ, ενώ στην Ελληνική 
αγορά, ανήλθε σε [...] Ευρώ (απότο σύνολο αυτό, η αξία 
πωλήσεων καρδιακών βαλβίδων στην Ελλάδα ανέρχεται 
σε [...] Ευρώ, μέσω της εταιρείας του ομίλου δοηη ΟβΓάίο 
δρΑ). 

2. Οι εξαγοραζόμενες εταιρείες ί) δυΙζθΓ ΟαΓόοηΐΘόίοε 
Ιηο. (ΟΜΙ) με έδρα στην πολιτεία ϋθΙανναΓθ των ΗΠΑ, ϋ) 
δυΙζθΓ ΜίίΓοίΙονν Οοιρ. (ΜΙΤ) με έδρα στην Νονα δοοίία, ίϋ) 
δυΙζθΓ 03Γόίον35ουΐ3Γ ΘπιόΗ (Ονϋ) με έδρα στην Γερμα¬ 
νία και ίν) δυΙζθΓ θ3Γόίον33ουΐ3ΓΒ.ν. (ΟΝ/ΝΕ) με έδρα στην 
Ολλανδία, οι οποίες αποτελούντονΤομέα Βαλβίδων Οθπ- 
ΙθΐρυΙεθ, ελέγχονται από την Ελβετική εταιρεία ΟθπΙθγ- 
ρυΐεθ 1_1ό, απώτερη μητρική εταιρεία του πολυεθνικού 
Ομίλου Εταιρειών ΘοπίθΐρυΙεθ, που περιλαμβάνει και τη 
ΟοπίΘΓρυΙεθ ΗοΙάίπρ και δραστηριοποιείται παγκοσμίως 
σε διάφορους τομείς περιλαμβανομένων των ιατρικών 
συσκευών και βιολογικών υλικών για τις αγορές ορθοπε¬ 
δικών και καρδιοαγγειακών προϊόντων. 

Η ΟοπίΘΓρυΙεθ Ι_ίά είναι εταιρεία εισηγμένη στο Ελβετι¬ 
κό Χρηματιστήριο, έχει έναν μεγάλο θεσμικό μέτοχο, την 
εταιρεία ΙπΟθπίίνθ ΟβρίΙαΙ ΑΟ (κατέχει το 21,72% του με¬ 
τοχικού κεφαλαίου της) και δραστηριοποιείται στον το¬ 
μέα των Καρδιακών Βαλβίδων αποκλειστικά μέσω των πα¬ 
ραπάνω 4 εταιρειών και των θυγατρικών τους. 

Θυγατρικές των εξαγοραζομένων εταιρειών, οι οποίες 
επίσης περνούν στον έλεγχο της γνωστοποιούσας εται¬ 
ρείας είναι: η καναδική εταιρεία δυΐζΘΓ Μθ0ιο 3 03Π303 
Ιηο., η ελβετική εταιρεία δυΙζθΓ ΟαΓόίοναεουΐΗΓ ΑΘ, η γαλ¬ 
λική εταιρεία δυΙζθΓ Θ3Γόίον33ουΐ3Γ δΑ και η αγγλική εται¬ 
ρεία δυΙζθΓ Θ3Γόοπΐθόίθ3 υκ Ι_1ά. Και οι 4 αυτές εταιρείες 
είναι πλήρως ελεγχόμενες από την εξαγοραζόμενη εται¬ 
ρεία ΟΜΙ. 

Δεν υπάρχουν εταιρείες άμεσα ή έμμεσα ελεγχόμενες 
από τον Όμιλο ΘθηΐθΐρυΙδθ, οι οποίες να δραστηριοποι¬ 
ούνται στην Ελληνική αγορά. Οι βαλβίδες καρδιάς της 
0ΘΠΙθρυΐ3θ διατίθενται στην Ελλάδα μέσω ανεξάρτητου 
αποκλειστικού διανομέα της εταιρείας ΘΜΒ ΕΠΕ. 

Σύμφωνα μεταπροσκομισθέντα στοιχεία ο παγκόσμιος 
κύκλος εργασιών του Τομέα Βαλβίδων 0θπίθΓρυΐ36, το 
οικονομικό έτος 2001, ανήλθε σε 117.800.000 Ευρώ, ενώ 
ο κύκλος εργασιών του τομέα αυτού στην Ελληνική αγο¬ 
ρά το ίδιο έτος ανήλθε σε [...] Ευρώ. 

III. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ 
τους, λόγω των χαρακτηριστικών τους, της τιμής τους και 
της σκοπούμενης χρήσης τους. 

Η επιδιόρθωση ή η αντικατάσταση καρδιακής βαλβίδας 
πραγματοποιείται όταν κάποια δυσλειτουργία της είναι 
τόσο σοβαρή ώστε να απειλείται η ζωή του ασθενούς. Η 
ανάγκη να αντικατασταθεί ολόκληρη η καρδιακή βαλβίδα 
προκύπτει όταν η νόσος της βαλβίδας είναι σε τόσο προ¬ 
χωρημένο στάδιο ώστε η αντιμετώπισή της να μην είναι 
δυνατή ούτε με φαρμακευτική αγωγή ούτε με εφαρμογή 
κάποιας διαδικασίας επιδιόρθωσης της βαλβίδας. Οι τε¬ 
χνητές βαλβίδες καρδιάς διακρίνονται σε δύο τύπους, τις 
μηχανικές και τις βιολογικές, οι οποίες εκτελούντην ίδια 
λειτουργία και οι τιμές τους κυμαίνονται στα ίδια επίπεδα. 
Η επιλογή ανάμεσα στις μηχανικές ή βιολογικές βαλβίδες 
εξαρτάται γενικά από την προτίμηση του χειρούργου και 
από την ηλικία και την κατάσταση της υγείας του ασθε¬ 
νούς. Μολονότι υπάρχουν διαφορές όσον αφορά τα χα¬ 
ρακτηριστικά των δύο τύπων βαλβίδων, υπάρχει αρκετά 
υψηλή δυνατότητα υποκατάστασης ανάμεσα στους δύο, 
με αποτέλεσμα οποιαδήποτε διαφορά να μην είναι ουσια¬ 
στική για τον προσδιορισμό της σχετικής αγοράς προϊό¬ 
ντων. 


Όσον αφορά τα προϊόντα επιδιόρθωσης βαλβίδας, σε 
ορισμένες περιπτώσεις, κάνοντας χρήση εξελιγμένης τε¬ 
χνολογίας, οι χειρούργοι είναι σε θέση να αποκαταστή¬ 
σουν ελαττώματα των καρδιακών βαλβίδων χωρίς να 
απαιτείται αντικατάσταση του ιστού της καρδιακής βαλ¬ 
βίδας με τεχνητές βαλβίδες. Γενικά, σε τέτοιες περιπτώ¬ 
σεις υπάρχει χαμηλότερο κόστος επέμβασης σε σύγκρι¬ 
ση με αυτό της αντικατάστασης της καρδιακής βαλβίδας. 
Τα προϊόντα της κάθε κατηγορίας, βαλβίδες αντικατά¬ 
στασης και προϊόντα επιδιόρθωσης χρησιμοποιούνται 
για την θεραπεία διαφορετικής μορφής και έντασης πά¬ 
θησης αν και του ιδίου οργάνου. 

Συνεπώς, η υπό κρίση συγκέντρωση αφορά δύο διακρι- 
τές σχετικές αγορές, αυτή για καρδιακές βαλβίδες αντι¬ 
κατάστασης και αυτή για τα προϊόντα επιδιόρθωσης βαλ¬ 
βίδας. 

Η σχετική γεωγραφική αγορά μπορεί να θεωρηθεί ότι εί¬ 
ναι ο Ενιαίος Ευρωπαϊκός Χώρος, καθώς τα προϊόντα υπό 
εξέταση που παράγονται σ’ ένα κράτος διανέμονται σε 
ολόκληρη την αγορά με χαμηλό κόστος μεταφοράς, ενι¬ 
αίες προδιαγραφές και χωρίς άλλα εμπόδια. Παράταύτα, 
για την εφαρμογή του νόμου και προκειμένου να εκτιμη- 
θούν οι επιπτώσεις που θα έχει η υπό εξέταση εξαγορά 
στην εγχώρια αγορά, ως σχετική γεωγραφική αγορά λαμ- 
βάνεται αυτή του συνόλου της ελληνικής επικράτειας. 

IV. Σύμφωνα με στοιχεία του σχετικού φακέλου, η εικό¬ 
να της αγοράς γιατα μέρη και τους κυριότερους ανταγω¬ 
νιστές τους είναι γενικά η εξής: 

Το 2001, στην ελληνική αγορά βαλβίδων καρδιάς (συ¬ 
νολικά), η 5ΝΙΑ κατείχε περίπου το 9,2% και ο Τομέας 
Βαλβίδων ΘθηΐθΐρυΙδο το 37,3%. Τα ποσοστά αυτά ανα¬ 
λύονται σε περίπου 10% και 40% αντίστοιχα στις μηχανι¬ 
κές βαλβίδες, και 6,5% και 25% αντίστοιχα στις βιολογικές 
βαλβίδες. Στα προϊόντα επιδιόρθωσης, ο Τομέα Βαλβί¬ 
δων ΟθπΙθΓρυΙεθ είχε το 26% της αγοράς, ενώ η δΝΙΑδεν 
είχε δραστηριότητα. 

Κυριότεροι ανταγωνιστές των μερών είναι οι (αλλοδα¬ 
πές) εταιρείες δ3ίπΙ ϋυάθ, ΕάννβιτΙδ ϋίβ 3οιθποθ3 Ιηο, 
ΜθάίοβΙ Ιηο, ΜθΙγοπιο3 Ιηο, και ΑΤ5 Ιηο. Το 2001, στην ελ¬ 
ληνική αγορά, ο ανταγωνιστής των μερών με το υψηλότε¬ 
ρο μερίδιο στις βαλβίδες καρδιάς ήταν η δ3ί πΐϋ υάθ με με¬ 
ρίδιο περίπου 27% και ακολουθούσε η Εά\Λ/3Γά3 ϋίβ δοί- 
ΘΠ0Θ3 Ιηο με 14%. Στα προϊόντα επιδιόρθωσης ο 
ανταγωνιστής με το υψηλότερο μερίδιο ήταν η ΕάνναιτΙδ 
ϋίβ δοίθποθδ Ιηο με 55,5% και ακολουθούσε η ΜθάΓοπίο 
με 13,2%. 

V. Κανένα από τα ενδιαφερόμενο μέρη δε διαθέτει 
εγκαταστάσεις παραγωγής ή διανομής στην Ελλάδα. Τα 
προϊόντα της 3ΝΙΑ παράγονται κατά κύριολόγο στην Ιτα¬ 
λία καιπωλούνται στην Ελληνική αγορά μέσω αποκλειστι¬ 
κού διανομέα, της εταιρείας Εοουδ ΜθάίοαΙ ΕΠΕ, που τα 
διαθέτει απευθείας στα νοσοκομεία. Τα προϊόντα του Το¬ 
μέα Βαλβίδων ΘθηίθΐρυΙδθ κατασκευάζονται στο ΑυεΙίπ, 
Τέξας, Η.Π.Α. (μηχανικές βαλβίδες) και στο Βίοάπιοπά, 
Καναδά (βιολογικές βαλβίδες) και διατίθενται στην αγορά 
μέσω δικτύου απευθείας πωλήσεων που περιλαμβάνει 32 
αντιπροσώπους στις Η.Π.Α. και 15 στη Δυτική Ευρώπη. 
Στην Ελληνική αγορά τα προϊόντα διακινεί η εταιρεία 
ΘΜΒ ΕΠΕ βάσει σύμβασης αποκλειστικής διανομής. 

Εκ των ανταγωνιστών οι περισσότεροι διαθέτουν τα 
προϊόντα τους στην Ελληνική αγορά μέσω διανομέων και 
αποκλειστικών αντιπροσώπων. Ελάχιστοι εξ αυτών διαθέ¬ 
τουν συνδεδεμένες επιχειρήσεις στην Ελλάδα, οι οποίες 

ιδρύθηκαν τα τελευταία χρόνια και έχουν αναλάβει την 
διακίνηση των προϊόντων αυτών στην εγχώρια αγορά. 

Οι τεχνητές βαλβίδες καρδιάς τοποθετούνται σε νοσο¬ 
κομεία ή κλινικές. Ποσοστό περίπου 70% των πωλήσεων 
των μερώνπραγματοποιείταιπροςτονδημόσιοτομέα και 
30% προς τον ιδιωτικό. Οι χειρούργοι, οι διευθυντές των 
κλινικών, οι καρδιολόγοι ή συνδυασμός των ανωτέρω 
λαμβάνουν την απόφαση για την αγορά των βαλβίδων αυ¬ 
τών. 

Οι αγορές βαλβίδων καρδιάς και προϊόντων επιδιόρθω¬ 
σης στην Ελλάδα είναι σε ανάπτυξη, κυρίως εξαιτίας του 
γεγονότος ότι έχουν ιδρυθεί νέα νοσοκομεία και κλινικές 
που εξυπηρετούν ασθενείς, οι οποίοι παλιότερα θα ταξί¬ 
δευαν σε άλλες χώρες για εγχείρηση. Δημογραφικές τά¬ 
σεις παίζουν επίσης ρόλο στην ανάπτυξη της αγοράς. Η 
ανάπτυξη αφορά τόσο τις μηχανικές όσο και τις βιολογι¬ 
κές βαλβίδες (αν και φαίνεται τάση για αυξημένη ζήτηση 
των βιολογικών βαλβίδων σε βάρος των μηχανικών, όπως 
συμβαίνει και σε άλλες χώρες). 

Γενικά τα εμπόδια εισόδου στην αγορά κρίνονται γενικά 
ως μέτρια. Δραστηριότητες έρευνας και ανάπτυξης οδη¬ 
γούν σε νέους, βελτιωμένους τύπους προϊόντων και επι¬ 
τρέπουν την είσοδο νέων επιχειρήσεων. Ειδικότερα στις 
σχετικές αγορές υπό εξέταση, τα προϊόντα πρέπει να 
προσφέρουν εξαιρετικά υψηλό επίπεδο ποιότητας και 
ασφάλειας. Για τον λόγο αυτό οι δραστηριότητες έρευ¬ 
νας και ανάπτυξης αποτελούντο αποφασιστικό στοιχείο 
για την διατήρηση ή την απόκτηση μεριδίων αγοράς. Πα¬ 
ράλληλα, δικαιώματα ευρεσιτεχνίας δε συνιστούν εμπό¬ 
δια εισόδου επιχειρήσεων στην αγορά καθώς θα μπορού¬ 
σαν να αναπτυχθούν προϊόντα με χαρακτηριστικά παρεμ¬ 
φερή εκείνων τα οποία παρουσιάζουν οι βαλβίδες που 
ήδη κυκλοφορούν. Επιπλέον, η πρόσβαση σε πρώτες 
ύλες φαίνεται να είναι σχετικά εύκολη. Θα πρέπει όμως να 
σημειωθεί ότι, αν και όχι ιδιαίτερα υψηλά, τα εμπόδια ει¬ 
σόδου αφορούν κυρίως στην ανάγκη να υποστηρίζονται 
τα προϊόντα από μακροχρόνιες μελέτες σε μεγάλο αριθ¬ 
μό ασθενών με πολύ καλά αποτελέσματα. Ταυτόχρονα 
για κάθε νέο προϊόν θα πρέπει να υπάρξει προσέγγιση του 
αγοραστή μέσω ενός κατάλληλου δικτύου διανομής. 

Σύμφωνα με τα προσκομισθέντα στοιχεία, οι τιμές των 
μηχανικών και βιολογικών βαλβίδων κυμαίνονται περίπου 
στα ίδια επίπεδα. Οι τιμές πώλησης των υπό κρίση προϊό¬ 
ντων στις χώρες της Ευρωπαϊκής Ένωσης είναι παρόμοι¬ 
ες, με τις τιμές στην Ελλάδα να είναι γενικά κάπως χαμη¬ 
λότερες. 

VI. Κατά το άρθρο4παρ. 2 εδάφ. βτου Ν. 703/77, όπως 
ισχύει, συγκέντρωση πραγματοποιείται και όταν ένα ή πε¬ 
ρισσότερα πρόσωπα που ελέγχουν ήδη μία ή περισσότε¬ 
ρες επιχειρήσεις, αποκτούν άμεσα ή έμμεσα τον έλεγχο 
του συνόλου ή τμημάτων μιας η περισσοτέρων άλλων επι¬ 
χειρήσεων. Κατά δε τη διάταξη της παρ. 3 του ίδιου άρ¬ 
θρου, για την εφαρμογή του νόμου, ο έλεγχος απορρέει 
από δικαιώματα, συμβάσεις ή άλλα μέσα, τα οποία είτε 
μεμονωμένα, είτε από κοινού με άλλα και λαμβανομένων 
υπόψη των σχετικών πραγματικών ή νομικών συνθηκών, 
παρέχουν τη δυνατότητα καθοριστικής επίδρασης στη 
δραστηριότητα μιας επιχείρησης και ιδίως από: α) δικαι¬ 
ώματα κυριότητας ή επικαρπίας επί του συνόλου ή μέ¬ 
ρους των περιουσιακών στοιχείων της επιχείρησης, β) δι¬ 
καιώματα ή συμβάσεις που παρέχουν δυνατότητα καθο¬ 
ριστικής επίδρασης στη σύνθεση, στις συσκέψεις ή στις 
αποφάσεις των οργάνων μιας επιχείρησης. 


Κατά τις ανωτέρω διατάξεις, αντικείμενο του ελέγχου 
μπορεί να είναι μία ή περισσότερες επιχειρήσεις, οι οποί¬ 
ες αποτελούν νομικές οντότητες, ή τα περιουσιακά στοι¬ 
χεία επιχειρήσεων ή μέρος μόνο αυτών, όταν αποτελούν 
επιχειρηματική δραστηριότητα, της οποίας μπορεί να 
προσδιορισθεί σαφώς ο κύκλος εργασιών στην αγορά, 
όπως εμπορικά σήματα ή άδειες εκμετάλλευσης. Όταν δε 
ο νόμος αναφέρεται στην απόκτηση του ελέγχου τμημά¬ 
των μιας ή περισσοτέρων επιχειρήσεων, η έννοια αυτών 
μπορεί να αφορά σε: α) μία ή περισσότερες χωριστές νο¬ 
μικές οντότητες, β) εσωτερικές υποδιαιρέσεις της εται¬ 
ρείας που πραγματοποιεί την πώληση (όπως τμήμα ή επι¬ 
χειρηματική μονάδα αυτής), ή γ) συγκεκριμένα στοιχεία 
του ενεργητικού της (π.χ. εμπορικά σήματα, άδειες εκμε¬ 
τάλλευσης κ.ά.), στα οποία μπορεί να αποδοθεί με σαφή¬ 
νεια ένας κύκλος εργασιών αγοράς. 

Συνεπώς, η από 6.12.2002/23.12.2002 γνωστοποιηθεί- 
σα απόκτηση από την εταιρεία 5ΝΙΑ 3ρΑ αποκλειστικού 
ελέγχου επίτης επιχειρηματικής δραστηριότητας του το¬ 
μέα καρδιακών βαλβίδων του Ομίλου Εταιρειών ΘθπΙθγ- 
ρυΐεο, που πραγματοποιείται με την από 26.11.2002 συμ- 
φωνηθείσα εξαγορά, του συνόλου των μετοχών των εται¬ 
ρειών δυΐζθΓ ΘαΓόοπΊθάίοε Ιηο., δυΙζθΓ ΜίΐτοΐΙονν Οοιρ., 
δυΐζθΓ Θ3Γόίον35ουΐ3Γ ΘπιόΗ και δυΐζθΓ 03Γάίον35ουΐ3Γ 
Β.ν. που κατέχουν, άμεσα ή/και έμμεσα, οι εταιρείες Θθπ- 
ΙθΐρυΙεθ υδΑ ΗοΙάίπ 9 Θο και ΘθηίθΐρυΙεθ Ι_1ά, αποτελεί 
συγκέντρωση επιχειρήσεων κατά την έννοια του αρ. 4 Ν. 
703/77, όπως ισχύει. 

VII. Κατά το άρθρο 4β παρ. 1 του παραπάνω νόμου κά¬ 
θε συγκέντρωση επιχειρήσεων πρέπει να γνωστοποιείται 
στην Επιτροπή Ανταγωνισμού μέσα σε 10 εργάσιμες ημέ¬ 
ρες από τη σύναψη της συμφωνίας ή τη δημοσίευση της 
προσφοράς ή ανταλλαγής ή την απόκτηση συμμετοχής 
που εξασφαλίζει τον έλεγχο της επιχείρησης, όταν: α) με 
τη συγκέντρωση αποκτάται ή αυξάνεται μερίδιο αγοράς 
των προϊόντων ή των υπηρεσιών που αφορά η συγκέ¬ 
ντρωση, όπως αυτό ορίζεται στο άρθρο 4στ, που αντι¬ 
προσωπεύει στην ελληνική αγορά ή σε ένα σημαντικό, σε 
συνάρτηση με τα χαρακτηριστικά των προϊόντων ή των 
υπηρεσιών, τμήμα της, τουλάχιστον 35% του συνολικού 
κύκλου εργασιών που πραγματοποιείται με τα προϊόντα ή 
τις υπηρεσίες που θεωρούνται ομοειδή από τον κατανα¬ 
λωτή, λόγω των ιδιοτήτων, της τιμής τους και της χρήσης 
για την οποία προορίζονται ή β) ο συνολικός κύκλος ερ¬ 
γασιών όλων των επιχειρήσεων που συμμετέχουν στη συ¬ 
γκέντρωση, κατά τα οριζόμενα στο άρθρο 4στ, ανέρχεται, 
στην εθνική αγορά, τουλάχιστον σε 150.000.000 Ευρώ και 
δύο τουλάχιστον από τις συμμετέχουσες επιχειρήσεις 
πραγματοποιούν, κάθε μία χωριστά, συνολικό κύκλο ερ¬ 
γασιών άνω των 15.000.000 Ευρώ. 

Κατά την παράγραφο 2 του ιδίου άρθρου η προθεσμία 
των 10 ημερών αρχίζει από την επέλευση της πρώτης από 
τις πράξεις, που αναφέρονται στην παράγραφο 1, ενώ κα¬ 
τά την παράγραφο 3 αυτού, σε γνωστοποίηση υποχρεού- 
νται: α) σε περίπτωση που η συγκέντρωση αποτελεί αντι¬ 
κείμενο συμφωνίας των επιχειρήσεων που συμμετέχουν 
στη συγκέντρωση, η καθεμία από αυτές και β) σε όλες τις 
άλλες περιπτώσεις, τα πρόσωπα, οι επιχειρήσεις ή ομά¬ 
δες προσώπων ή επιχειρήσεων, που αποκτούν έλεγχο 
στο σύνολο ή σε τμήματα μιας ή περισσοτέρων επιχειρή¬ 
σεων. 

Κατά την παράγραφο 4 του ως άνω άρθρου, σε περί¬ 
πτωση υπαίτιας παράβασης της υποχρέωσης προς γνω- 

στοποίηση η Επιτροπή Ανταγωνισμού επιβάλλει στον κα¬ 
θένα από τους, κατά την παράγραφο 3 του άρθρου, υπό¬ 
χρεους προς γνωστοποίηση πρόστιμο ύψους τουλάχι¬ 
στον 5.000.000 δρχ., το οποίο δεν υπερβαίνει το 7% του 
συνολικού κύκλου εργασιών, όπως αυτός ορίζεται στο 
άρθρο 4στ. 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση σύμφωνα με τις ανωτέρω 
διατάξεις του νόμου, δεδομένου ότι πληρούται τουλάχι¬ 
στον η μία από τις δύο προϋποθέσεις που ορίζει ο νόμος 
και συγκεκριμένα αυτή του μεριδίου αγοράς, αφού με την 
υπό κρίση συγκέντρωση η εξαγοράζουσα εταιρεία 3ΝΙΑ 
θα αυξήσει το μερίδιό της περίπου στο 46,6% στην αγορά 
των βαλβίδων καρδιάς (καθώς, όπως σημειώθηκε παρα¬ 
πάνω, τα ποσοστά πριντη συγκέντρωση ήταν για τη 3ΝΙΑ 
37,3%, και για τον Τομέα καρδιακών βαλβίδων ΟθπΙθγ- 
ρυΐεθ 9,2%). 

Η κρινόμενη συγκέντρωση γνωστοποιήθηκε από την 
εξαγοράζουσα και υπόχρεα σε γνωστοποίηση εταιρεία 
εμπρόθεσμα. 

VIII. Κατά το άρθρο 4ε παρ. 1 Ν. 703/77, όπως ισχύει, 
απαγορεύεται η πραγματοποίηση συγκεντρώσεων που 
υπάγονται στη διαδικασία προληπτικού ελέγχου μέχρι 
την έκδοση απόφασης της Επιτροπής Ανταγωνισμού, η 
δε υπαίτια παράβαση της απαγόρευσης αυτής έχει ως 
αποτέλεσμα την επιβολή, στους υπόχρεους προς γνω¬ 
στοποίηση, προστίμου ύψους τουλάχιστον 10.000.000 
δρχ., το οποίο δεν υπερβαίνει το 15% του συνολικού κύ¬ 
κλου εργασιών, όπως αυτός ορίζεται στο άρθρο 4στ. 

Με την από 26.11.2002 σύμβαση, βάσει της οποίας 
πραγματοποιείται η συγκέντρωση, συμφωνούνται, μετα¬ 
ξύ άλλων, τα ακόλουθα: 

Η αγοραπωλησία των μετοχών θα λάβει χώρα μέχρι«... 
το αργότερο (ί) την τρίτη εργάσιμη ημέρα από την ικανο¬ 
ποίηση ... ή την γραπτή παραίτηση από όλους τους όρους 
των υποχρεώσεων των μερών, όπως αυτοί αναφέρονται 
στο άρθρο VIII της Σύμβασης ή (ϋ) την 20 Ιανουάριου 
2003...» ή σε οποιαδήποτε άλλη ημερομηνία την οποία 
«...αμοιβαία και γραπτώς θα συμφωνήσουν Πωλητής και 
Αγοραστής...». Στην έκταση που η αγορά και πώληση με¬ 
τοχών λάβει χώρα σε περιοχές εκτός των Η ΠΑ, ο χρόνος 
ολοκλήρωσης της συμφωνίας, κατά το σκέλος αυτό, θα 
συμφωνηθεί ξεχωριστά από τα μέρη. Σε συγκεκριμένες 
περιπτώσεις οι πωλητές ορισμένων από τις μετοχές θα 
καταρτίσουν με την Αγοράστρια ξεχωριστές συμφωνίες 
(«ΡοΓθίρη ΑρΓΘθίτίθπΐε»), οι οποίες θα χρησιμεύουν ως 
«έγγραφα μεταβίβασης» των μετοχών και δεν θα παρεκ¬ 
κλίνουν από ούτε θα τροποποιούν την αρχική Συμφωνία, 
.... (Οροι2.03 και2.04) 

Επίσης στη σύμβαση αναφέρεται ότι η κατάρτιση και 
εκτέλεση της Σύμβασης δεν απαιτούν οποιαδήποτε συ¬ 
ναίνεση, έγκριση, εξουσιοδότηση ή άλλη πράξη από οποι¬ 
αδήποτε άλλη κυβερνητική αρχή, εκτός (ί) αν το απαιτεί 
ισχύον αντιμονοπωλιακό δίκαιο, (ϋ) ή όταν η παράλειψη 
λήψης τέτοιας πράξης ή η γνωστοποίηση δεν θα εμπόδι¬ 
ζαν ή δεν θα καθυστερούσαν σημαντικά την ολοκλήρωση 
των προβλεπομένων από την Σύμβαση συναλλαγών. Εάν 
την 31.12.2002 όλοι οι όροι της Σύμβασης έχουν ικανο¬ 
ποιηθεί ή τα μέρη έχουν παραιτηθεί από κάποιους από αυ¬ 
τούς γραπτώς, και η περίοδος αναμονής για την ολοκλή¬ 
ρωση της εξαγοράς έχει λήξει και δεν έχουν ληφθεί οι 
απαιτούμενες εγκρίσεις ή συναινέσεις από κάποια αρχή 
ανταγωνισμού, οι συμβαλλόμενοι θα συνεργαστούν ώστε 


το κλείσιμο της συμφωνίας να παραταθεί τόσο ώστε να 
μην υπάρχει ουσιαστικός κίνδυνος παραβίασης οποιου- 
δήποτε αντιμονοπωλιακού νόμου ή η αρμόδια αρχή να 
επιτρέψει κατά παρέκκλιση ολοκλήρωση της συμφωνίας. 
(Όροι 3.06, 4.03 και 5.05) 

Όπως προέκυψε, τα μέρη πραγματοποίησαν τη συγκέ¬ 
ντρωση την 21.1.2003, αλλά ισχυρίζονται ότι ανέστειλαν 
την πραγματοποίησή της στην Ελλάδα, μέχρι την έκδοση 
της σχετικής απόφασης της Επιτροπής Ανταγωνισμού. 
Προσκόμισαν δε την από 21.1.2003 επιστολή της εξαγο- 
ράζουσας εταιρείας 8ΝΙΑ 3ρΑ προς τις ΟθηΙθίρυΙεθ Ψ3Α 
ΗοΙόίπρ Οο. και ΟοπΙθίρυΙεθ ΕΙά., στην οποία αναφέρεται 
ότι η 3ΝΙΑ με την παρούσα δηλώνει και γνωστοποιεί προς 
την ΟθηΐΘΐρυΙδθ ότι, σε συμμόρφωση προς την Ελληνική 
νομοθεσία, η πραγματοποίηση της συναλλαγής δεν θα 
εκτείνεται και δεν θα έχει ισχύ στην Ελλάδα, έως την έκ¬ 
δοση θετικής απόφασης της Ελληνικής Αρχής Ανταγωνι¬ 
σμού και ότι η 3ΝΙΑ αναγνωρίζει ότι η Συμφωνία θα κατα¬ 
στεί δεσμευτική και ενεργός στο σύνολό της, με αναδρο¬ 
μική ισχύ σε σχέση με την Ελληνική αγορά, αμέσως με την 
κοινοποίηση της σχετικής απόφασης της Ελληνικής Αρ¬ 
χής Ανταγωνισμού. 

Επίσης, σε επιστολή τους προς την Επιτροπή Ανταγω¬ 
νισμού, στις 13.5.2003, τα μέρη αναφέρουν ότι «όσον 
αφορά την μη πραγματοποίηση της συγκέντρωσης στην 
Ελλάδα, σημειώνουμε ότι από την σχετική από 21.1.2003 
επιστολή της αγοράστριας εταιρείας 3ΝΙΑ 5ρΑ προς τις 
πωλήτριες εταιρείες ΟΘΠΙθΓρυΙεθ, οι οποίες την προσυ¬ 
πογράφουν (...) προκύπτει η συμβατική δέσμευση των με¬ 
ρών να μην προχωρήσουν στην πραγματοποίηση της συ¬ 
γκέντρωσης στην Ελλάδα. Συνεπώς κατόπιν της ως άνω 
ρητής συμβατικής δέσμευσης η αγοράστρια εταιρεία δεν 
έχει τη δυνατότητα να ασκεί έλεγχο ή να επέμβει στην επι¬ 
χειρηματική δραστηριότητα της ΟθηίΘΐρυΙεΘ στον τομέα 
των καρδιακών βαλβίδων στην Ελλάδα, για την οποία η 
ολοκλήρωση της συγκέντρωσης συνεχίζει να υπόκειται 
στην έγκριση της Επιτροπής Ανταγωνισμού. Σημειώνου¬ 
με ότι σε εκτέλεση της παραπάνω συμβατικής υποχρέω¬ 
σης δεν έχει πράξει καμία απολύτως απόφαση, πράξη ή 
παράλειψη η οποία θα μπορούσε να έχει οποιαδήποτε 
επίδραση στην Ελληνική αγορά: ούτε τα δίκτυα διανομής 
έχουν μεταβληθεί, ούτε τα διατιθέμενα προϊόντα ούτε οι 
τιμές και οι λοιποί όροι διάθεσης, οι οποίοι παραμένουν 
αμετάβλητοι. Επαναλαμβάνουμε και πάλι ότι τα συμμετέ- 
χοντα μέρη δεν διαθέτουν καμία εγκατάσταση ή άλλο πε¬ 
ριουσιακό στοιχείο στην Ελλάδα.» 

Επί των ανωτέρω σημειώνεται ότι: 

(α) Παρότι η από 26.11.2002 Σύμβαση προέβλεπε ότι με 
απόφαση των μερών η αγοραπωλησία θα μπορούσε να 
ολοκληρωθεί σε ημερομηνία, μεταγενέστερη της 
20.1.2002, η 3ΝΙΑ δεν προέβη σε καμία ενέργεια για την 
αναστολή της ολοκλήρωσης της συγκέντρωσης μέχρι τη 
λήψη της σχετικής απόφασής της Επιτροπής Ανταγωνι¬ 
σμού, προκειμένου να μην υπάρξει θέμα παράβασης του 
Ν. 703/77 αλλά επέλεξαν να την ολοκληρώσουν στις 
20.1.2002 καίτοι γνώριζαν την ελληνική νομοθεσία περί 
ανταγωνισμού και ως εκ τούτου και τις προθεσμίες που 
θέτει ο νόμος για την ολοκλήρωση της εξέτασης της υπό¬ 
θεσης και την έκδοση σχετικής απόφασης. 

(β) Τα μέρη ουδέποτε επικαλέσθηκαν ανάγκη ολοκλή¬ 
ρωσης της συγκέντρωσης την ανωτέρω ημερομηνία για 
την αποφυγή σοβαρών ζημιών σε βάρος τους ή σε βάρος 
τρίτων και δεν υπέβαλαν αίτηση του αρ. 4ε παρ. 3 Ν. 

703/77, για να τους επιτραπεί να παρεκκλίνουν από την 
απαγόρευσης πρόωρης πραγματοποίησης της συγκέ¬ 
ντρωσης. 

(γ) Η άποψη της εξαγοράζουσας ότι η πραγματοποίηση 
της συγκέντρωσης στο εξωτερικό δεν οδηγεί και σε πραγ¬ 
ματοποίηση αυτής στην Ελλάδα, κρίνεται ως αβάσιμη. Με 
την υλοποίηση της σύμβασης η 5ΝΙΑ απέκτησε τον απο¬ 
κλειστικό έλεγχο των εταιρειών δυΐζθΓ ΟαΓόοπιοόίοε Ιηο. 
(ΗΠΑ), δυΐζθΓ ΜϋΓοίΙονν ΟοΓρ. (Νονα δοοίία), δυΐζθΓ Οαι - - 
όίοναεουΙαΓ ΌπιόΗ (Γερμανία) και δυΐζΘΓ θ3Γόίον3εουΐ3Γ 
Β.ν. (Ολλανδία), που κατείχαν, άμεσα και έμμεσα, οι Οθπ- 
ΐΘΐρυΙεΘ ΗοΙάίηρ και ΟθπΙθίρυΙεθ Ι_1ά και οι οποίες αποτε¬ 
λούν τον τομέα καρδιακών βαλβίδων του Ομίλου ΟθπΙθγ- 
ρυΐεθ, και ως εκ τούτου τον έλεγχο της εν λόγω επιχειρη¬ 
ματικής δραστηριότητας, υπό την έννοια του άρθρου 4, 
παράγρ.2,εδάφ. β'Ν. 703/1977, όπως ισχύει. Η απόκτηση 
του ελέγχου αυτού (συγκέντρωση) δίνει στην εξαγορά- 
ζουσα την δυνατότητα ελέγχου των δραστηριοτήτων των 
εξαγοραζομένων εταιρειών και στην Ελλάδα, δυνατότητα 
η οποία δεν αναιρείται από την προαναφερθείσα σύμβα¬ 
ση της 26.11.2002 και από την επιστολή της 21.1.2003. 

δ) Η ολοκλήρωση της συγκέντρωσης προ της έκδοσης 
της σχετικής απόφασης της Επιτροπής Ανταγωνισμού 
ουσιαστικά σημαίνει ότι τα μέρη προδίκασαν την θετική 
κρίση της επί της υπόθεσης. 

Κατόπιν όλων των ανωτέρω κρίνεται ότι η γνωστοποι¬ 
ούσα υπαίτια παρέβη τις διατάξεις του άρθρου 4ε παρ. 1 
Ν. 703/77, όπως ισχύει καιωςεκτούτου θα πρέπει να της 
επιβληθεί πρόστιμο. Λαμβανομένων υπόψη ότι: 

ί) υπάρχει νομολογία της Επιτροπής Ανταγωνισμού για 
παράβαση αυτής της φύσεως, την οποία τα μέρη όφειλαν 
να γνωρίζουν (βλ. απόφαση ΕΑ 153/11/2000 «δοοίθΐθ Νου- 
νθΙΙθ άθ5 Β353ΙΙΘ5 - ΝοόθΙ δροά»), 
ϋ) η εταιρεία δεν έχει υποπέσει στο παρελθόν σε παρά¬ 
βαση των διατάξεων του Ν. 703/77, 
ίϋ) η εταιρεία δεν απέκρυψε την ολοκλήρωση της συ¬ 
γκέντρωσης και συνεργάσθηκε με την Γραμματεία της 
Επιτροπής, παρέχοντας στοιχεία και διευκρινίσεις, κατά 
την εξέταση της υπόθεσης, 

ίν) όπως αναφέρεται στη συνέχεια, η υπό κρίση συγκέ¬ 
ντρωση δεν αναμένεται να περιορίσει σημαντικά τον 
ανταγωνισμό στις υπό κρίση αγορές τις οποίες αφορά, 
το πρόστιμο ορίζεται στις 35.000 Ευρώ, ποσό το οποίο 
υπολείπεται κατά πολύ του ορίου που θέτει ο Ν. 703/77 
για παράβαση του αρ. 4ε παρ. 1, αφού ανέρχεται στο 
0,42% του κύκλου εργασιών που πραγματοποίησε ο Όμι¬ 
λος της εξαγοράζουσας στην ελληνική αγορά το έτος 
2001 . 

IX. Κατά το άρθρο 4γ παρ. 1 του Ν. 703/77, όπως τρο¬ 
ποποιήθηκε και ισχύει, με απόφαση της Επιτροπής Αντα¬ 
γωνισμού απαγορεύεται κάθε συγκέντρωση επιχειρήσε¬ 
ων που υπόκειται σε προηγούμενη γνωστοποίηση και η 
οποία μπορεί να περιορίσει σημαντικά τον ανταγωνισμό 
στην εθνική αγορά ή σε σημαντικό σε συνάρτηση με τα 
χαρακτηριστικά των προϊόντων τμήμα της και ιδίως με τη 
δημιουργία ή ενίσχυση δεσπόζουσας θέσης. Σύμφωνα δε 
με την παράγραφο 2 του ιδίου άρθρου για την εκτίμηση 
της δυνατότητας μιας συγκέντρωσης να περιορίσει ση¬ 
μαντικά τον ανταγωνισμό υπό την έννοια της παρ.1 του 
άρθρου λαμβάνονται υπόψη ιδιαίτερα η διάρθρωση όλων 
των σχετικών αγορών, ο πραγματικός ή δυνητικός αντα¬ 
γωνισμός εκ μέρους επιχειρήσεων εγκατεστημένων 
εντός ή εκτός Ελλάδας, η ύπαρξη νομικών ή πραγματικών 


εμποδίων εισόδου στην αγορά, η θέση των ενδιαφερομέ¬ 
νων επιχειρήσεων στην αγορά και η χρηματοδοτική και οι¬ 
κονομική δύναμή τους, οι δυνατότητες επιλογής των προ¬ 
μηθευτών και των χρηστών από τις επιχειρήσεις και από 
άλλες ανταγωνιστικές ή δυνητικά ανταγωνιστικές επιχει¬ 
ρήσεις, η πρόσβασή τους στις πηγές εφοδιασμού ή στις 
αγορές διάθεσης των προϊόντων, η εξέλιξη της προσφο¬ 
ράς και της ζήτησης των οικείων αγαθών και υπηρεσιών, 
τα συμφέροντα των ενδιάμεσων και τελικών καταναλω¬ 
τών και η συμβολή στην εξέλιξη της τεχνικής και οικονο¬ 
μικής προόδου, υπό τον όρο ότι η εξέλιξη αυτή είναι προς 
το συμφέρον των καταναλωτών και δεν αποτελεί εμπόδιο 
για τον ανταγωνισμό. 

Βάσει όσων εκτέθηκαν παραπάνω, τόσο ο υπαρκτός 
όσο και ο δυνητικός ανταγωνισμός είναι ισχυρός και η υπό 
κρίση συγκέντρωση δεν αναμένεται να επηρεάσειτις συν¬ 
θήκες ανταγωνισμού στις επιμέρους αγορές τις οποίες 
αφορά. 

X. Κατά το άρθρο 4δ, παρ. 5 εδάφ. β' Ν. 703/77, όπως 
ισχύει, η απόφαση της Επιτροπής Ανταγωνισμού καλύ¬ 
πτει επίσης τους περιορισμούς που συνδέονται άμεσα με 
την πραγματοποίηση της συγκέντρωσης και είναι απα¬ 
ραίτητοι για αυτή. 

Με την από 26.11.2002 σύμβαση, βάσει της οποίας 
πραγματοποιείται η συγκέντρωση, συμφωνείται, μεταξύ 
άλλων, ότι: 

Για χρονικό διάστημα 5 ετών μετά την ημερομηνία ολο¬ 
κλήρωσης της συμφωνίας, η Πωλήτρια, η ΟθπΙθίρυΙεθ 
ή/και θυγατρική της εταιρεία δεν θα ελέγχουν ή λειτουρ¬ 
γούν, άμεσα ή έμμεσα, επιχείρηση, η οποία θα ασχολείται 
με την κατασκευή, την προώθηση πωλήσεων (ιτΐ3ΐ4<θ1ίηςι), 
έτη διανομή ή το εμπόριο καρδιοαγγειακών βαλβίδων ή 
των συστατικών τους ή θα αναπτύσσει ή σχεδιάζει προϊό¬ 
ντα ή συστατικά, τα οποία θα χρησιμοποιηθούν σε προϊό¬ 
ντα καρδιοαγγειακών βαλβίδων (η «Ανταγωνιστική Επι¬ 
χειρηματική Δραστηριότητα»), υπό την προϋπόθεση πά¬ 
ντως ότι τα ανωτέρω δεν θα εμποδίσουν κανέναν από 
τους ανωτέρω από το να: (ί) αποκτήσει, ως «παθητική» 
επένδυση, άμεσα ή έμμεσα, χρεόγραφα οποιουδήποτε 
άλλου νομικού προσώπου, που έχει ως αντικείμενο εργα¬ 
σιών την Ανταγωνιστική Επιχειρηματική Δραστηριότητα, 
εφόσον ο όμιλος ΟθηΙθίρυΙεβ δεν θα κατέχει τελικά πο¬ 
σοστό άνω του 5% οποιοσδήποτε κατηγορίας χρεογρά¬ 
φων ή χρεογράφων με δικαίωμα ψήφου του προσώπου 
αυτού, (ϋ) αποκτήσουν επιχείρηση της οποίας τα μικτά 
έσοδα που προέρχονται από την εκμετάλλευση Ανταγω¬ 
νιστικής Επιχειρηματικής Δραστηριότητας δεν υπερβαί¬ 
νουν το 20% του συνόλου αυτών, ή, εφόσον το υπερβαί¬ 
νουν, η αποκτώσα θα απεκδυθεί εντός 12 μηνών απάτην 
επένδυση αυτή και υπό την πρόσθετη προϋπόθεση ότι (α) 
το ποσοστό συμμετοχής των μικτών εσόδων έκτης αντα¬ 
γωνιστικής δραστηριότητας δεν θα υπερβαίνει το 25% 
του συνόλου αυτών, και (β) η ΟθπΙθίρυΙεθ δεν θα επιτρέ¬ 
ψει στον ϋθηηίε \Λ/3ΐΐ3θΓι (ΡΓθείάθηΐ, ΟβΓάίαο 3ηά \/35ουΐ3Γ 
Οίνίείοη - υπό την ιδιότητά του ως υπαλλήλου ή συμβού¬ 
λου της ή των θυγατρικών της) να παρέχει συμβουλές ή 
κατά άλλον τρόπο να βοηθάει οποιαδήποτε Ανταγωνιστι¬ 
κή Επιχειρηματική Δραστηριότητα. (Όρος 5.07) 

Αναφέρεται επίσης ότι η πωλήτρια και οι θυγατρικές της 
δεν θα επιχειρήσουν, άμεσα ή έμμεσα, να προσελκύσουν 
οποιοδήποτε από τα ανώτατα στελέχη ή τους πωλητές 
του εξαγοραζόμενου Τομέα Βαλβίδων ΟθηίθΐρυΙεθ, για 
έναν χρόνο από την ημερομηνία κλεισίματος της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά την εκτίμηση των παραπάνω όρων απαγόρευσης 
ανταγωνισμού, λαμβάνονται υπόψη και τα παρακάτω: 

(α) Οι δευτερεύοντες περιορισμοί πρέπει να είναι άμε¬ 
σα συνδεόμενοι με το κύριο αντικείμενο της συγκέντρω¬ 
σης και αναγκαίοι για την πραγματοποίησή της, υπό την 
έννοια ότι, εάν δεν υπήρχαν, η συγκέντρωση δεν θα μπο¬ 
ρούσε να πραγματοποιηθεί ή θα μπορούσε μόνο υπό πε¬ 
ρισσότερο αβέβαιες συνθήκες, με αισθητά υψηλότερο 
κόστος, σε μεγαλύτερο χρονικό διάστημα και με πολύ πε¬ 
ρισσότερες δυσχέρειες. Για να προσδιορισθεί εάν ένας 
περιορισμός είναι αναγκαίος ή όχι, πρέπει να ληφθεί υπό¬ 
ψη όχι μόνο η φύση του, αλλά επίσης να εξασφαλιστεί ότι 
η διάρκεια, το αντικείμενο και το γεωγραφικό πεδίο εφαρ¬ 
μογής του δεν υπερβαίνουν εκείνα που εύλογα απαιτού¬ 
νται για την πραγματοποίηση της συγκέντρωσης. 

(β) Η άμεση σύνδεση με την συγκέντρωση και η ανα¬ 
γκαιότητα των περιορισμών εκτιμώνται με αντικειμενικά 
κριτήρια. Οι περιορισμοί δεν κρίνονται αναγκαίοι για την 
πραγματοποίηση της συγκέντρωσης και άμεσα συνδεό¬ 
μενοι με αυτήν απλώς και μόνο επειδή τα μέρη τους θεω¬ 
ρούν τέτοιους. 

(γ) Οι ρήτρες που περιορίζουν το δικαίωμα του πωλητή 
να αγοράζει ή να διακρατεί μετοχές σε εταιρεία που αντα¬ 
γωνίζεται τη μεταβιβαζόμενη επιχείρηση θεωρούνται ότι 
σχετίζονται άμεσα με τη συγκέντρωση και είναι απαραί¬ 
τητες για την πραγματοποίησή της, εκτός αν απαγορεύ¬ 
ουν στον πωλητή να αγοράζει ή να διακρατεί για επενδυ¬ 
τικούς σκοπούς μετοχές που δεν του παρέχουν, άμεσα ή 
έμμεσα, διαχειριστικές λειτουργίες ή ουσιαστική επιρροή 
σε εταιρεία που ανταγωνίζεται τη μεταβιβαζόμενη επιχεί¬ 
ρηση. 

(δ) Οι υποχρεώσεις μη άσκησης ανταγωνισμού που επι¬ 
βάλλονται στον πωλητή κατά τη μεταβίβαση μιας επιχεί¬ 
ρησης ή τμήματός της μπορούν να είναι αναγκαίες για την 
πραγματοποίηση της συγκέντρωσης και να συνδέονται 
άμεσα με αυτήν, υπό την έννοια ότι για να μπορέσει να 
επωφεληθεί πλήρως από την αξία των μεταβιβαζομένων 
περιουσιακών στοιχείων, ο αγοραστής πρέπει να απο¬ 
λαύει κάποιας προστασίας από τον ανταγωνισμό του πω¬ 
λητή, η οποία θα του επιτρέψει να εξασφαλίσει την αφο¬ 
σίωση της πελατείας και να αφομοιώσει την αποκτώμενη 
τεχνογνωσία. 

(ε) Η μέχρι τώρα εμπειρία σε κοινοτικό επίπεδο κατέ- 
δειξε ότι όταν η μεταβίβαση επιχείρησης περιλαμβάνει 
στοιχεία φήμης και πελατείας και τεχνογνωσίας, οι ρή¬ 
τρες μη ανταγωνισμού δικαιολογούνται γενικά για περιό¬ 


δους έως και τριών ετών, ενώ όταν η μεταβίβαση περι¬ 
λαμβάνει μόνο τη φήμη και πελατεία, οι ρήτρες δικαιολο¬ 
γούνται για περιόδους έως και δύο ετών. Μεγαλύτερες 
περίοδοι μπορούν να δικαιολογηθούν σε ορισμένες μόνο 
περιπτώσεις, για παράδειγμα όταν αναμένεται βάσιμα ότι 
η αφοσίωση του πελάτη στον πωλητή θα συνεχιστεί για 
περισσότερα από δύο χρόνια ή όταν η έκταση και η φύση 
της μεταβιβαζόμενης τεχνογνωσίας δικαιολογεί περίοδο 
προστασίας πέραν των τριών ετών. 

Στην υπό κρίση υπόθεση διαπιστώνεται ότι οι προανα- 
φερθέντες δευτερεύοντες περιορισμοί, οι οποίοι προ- 
βλέπονται στην από 26.11.2002 Σύμβαση, είναι άμεσα 
συνδεόμενοι με το αντικείμενο της συγκέντρωσης και 
αναγκαίοι για την πραγματοποίησή της, με εξαίρεση την 
πενταετή (5) διάρκεια της απαγόρευσης ανταγωνισμού 
από τις πωλήτριες εταιρείες, η οποία, δεν πρέπει να υπερ¬ 
βαίνει τα τρία (3) έτη, χρονική περίοδο που έχει καταδει- 
χθεί επαρκής για την κάλυψητου αγοραστή, ότανη μετα¬ 
βιβαζόμενη επιχείρηση περιλαμβάνει στοιχεία φήμης, πε¬ 
λατείας και τεχνογνωσίας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
α) Αποφαίνεται, ότι δεν συντρέχει νόμιμος λόγος απα¬ 
γόρευσης της από 6.12.2002/23.12.2002 γνωστοποιηθεί- 
σας απόκτησης από την εταιρεία 3ΝΙΑ 3ρΑ αποκλειστι¬ 
κού ελέγχου επί της επιχειρηματικής δραστηριότητας 
του τομέα καρδιακών βαλβίδων του Ομίλου Εταιρειών 
ΟθηΙθΓρυΙεθ, που πραγματοποιείται με την από 
26.11.2002 συμφωνηθείσα εξαγορά του συνόλου των με¬ 
τοχών των εταιρειών 3υΙζβΓ ΟεΓόοπίθόιοε Ιηο., 3υΙζθΓ 
ΜιΐτοΐΙονν Οοτρ., 3υΙζθΓ ΟεΓόίονεδουΙαΓ ΟππόΗ και 3υΙζθΓ 
θ3Γ0ίον35ουΐ3Γ Β.V. που κατέχουν, άμεσαή/και έμμεσα, οι 
εταιρείες ΟθπίΘΐρυΙεθ υ5Α ΗοΙόίπρ Οο και ΟΘΠΙθίρυΙεθ 
Ι_1ά από την γνωστοποιούσα, δεδομένου ότι εκ της κρινό- 
μενης συναλλαγής δεν θα υπάρξει μεταβολή των συνθη¬ 
κών του ανταγωνισμού στις επιμέρους σχετικές αγορές. 

β) Αποφασίζει την επιβολή προστίμου ύψους 35.000 Ευ¬ 
ρώ στην υπόχρεα προς γνωστοποίηση εταιρεία 8ΝΙΑ 3ρΑ 
για υπαίτια παράβαση του άρθρου 4ε παρ. 1 του Ν. 
703/77, όπως ισχύει, και πρόωρη πραγματοποίηση της 
ανωτέρω συγκέντρωσης. 

Η απόφαση εκδόθηκε την 30η Ιουνίου 2003. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΙΟΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 


1 Από την παρούσα απόφαση έχουν παραλειφθεί σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. 
Στη θέση των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντι- 
καταστάθηκαν με ενδεικτικά ποσά και αριθμούς ή με γενικές περιγραφές (εντός [...]). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




